Фрай Ота

Фрай Паўль Ота (; 31 мая 1925 — 9 сакавіка 2015) — нямецкі .

Атрымаў сусветнае прызнанне як стваральнік тэнтавых і мембранных канструкцый, якія ён ужываў у сваіх збудаваннях.

 Біяграфія 
Нарадзіўся 31 мая 1925 года ў горадзе Зігмар (цяпер раён Хемніца, Германія) у сям’і скульптара.

У 1931—1943 гадах вучыўся ў школе Цэлендорфа (Берлін) на муляраФрай Ота..

Да прызыву ў люфтвафэ вывучаў архітэктуру ў Берліне. У канцы Другой сусветнай вайны ваяваў як лётчык-знішчальнік.

Быў інтэрнаваны ў французскі лагер для ваеннапалонных. У час будаўніцтва гэтага лагера яму ўдалося праявіць сябе ў якасці інжынера-канструктара, прапанаваўшы некалькі праектаў пабудоў з палегчаных канструкцый, якія былі рэалізаваны (у прыватнасці — палаткі для хованкі).

Вызваліўшыся, Фрай Ота паступіў у Берлінскі тэхнічны ўніверсітэт, які скончыў у 1950 годзе з дыпломам архітэктара. Затым нядоўгі час стажыраваўся ў ЗША, дзе сустракаўся з такімі архітэктарамі, як Эрых Мендэльсон, Людвіг Міс ван дэр Роэ, Рыхард Нойтра і Фрэнк Лойд Райт.

Сваю архітэктурную дзейнасць Ота пачаў у Германіі ў 1952 годзе, заснаваўшы ўласнае архітэктурнае бюро ў Цэлендорфе. У 1954 годзе ён атрымаў доктарскую ступень за збудаванні з падвесных (нацягнутых) канструкцый.

У 1964 годзе Ота заснаваў Інстытут лёгкіх канструкцый Штутгарцкага ўніверсітэта і ўзначальваў яго як прафесар да выхаду на пенсію. На пенсіі актыўна працаваў як архітэктар, інжынер і кансультант.

Памёр 9 сакавіка 2015 года.

 Некаторыя працы 
 1967 год — павільён Заходняй Германіі на «Экспа-1967» у Манрэалі.
 1972 год — дах Алімпійскага стадыёна ў Мюнхене.
 1985 год — будынак Tuwaiq Palace у Саудаўскай Аравіі (сумесна з бюро Хапалда).
 2000 год — дах японскага павільёна на «Экспа-2000» у Гановеры.

 Некаторыя ўзнагароды 
 1974 год — медаль Томаса Джэферсана ў вобласці архітэктуры.
 1980 і 1998 — прэмія Ага-хана ў архітэктуры.
 1990 год — Прэмія Хонда
 1996 год — Прэмія Вольфа ў архітэктуры.
 2005 год — залаты медаль RIBA (Каралеўскі Інстытут Брытанскіх Архітэктараў).
 2006 год — Імператарская прэмія ў архітэктуры.
 2015 год — Прытцкераўская прэмія.

 Гл. таксама 
 Уладзімір Рыгоравіч Шухаў

 Спасылкі 
 Афіцыйны сайт Фрая Ота
 Frei Paul Otto 
 Architekt von internationalem Renommée 
 Ausstellung des Architekturmuseums zu Frei Otto  

Катэгорыя:Удзельнікі Другой сусветнай вайны